da en da da da sv da da da fr da da da da da da da fr da sv en da da en fr de de fr da en da da da da da da da da da es da es da en da da da da da da da da da da da da da nb nb en da da da cs da da da da ro da da da da da da en en de es en fr es en da da
Trap Danmark: Gentofte Kommune udkommer 23. april – Trap Danmark 6. udgave
Redaktionelle metoder, principper og kriterier pr. 12. november 2019
Trap Danmarks bog om Gentofte Kommune udkommer den 23. april 2019.
Bogen præsenteres samme dag ved et lanceringsarrangement med deltagelse af H.K.H. Kronprinsen.
Få omfattende viden om Gentofte Kommunes natur, historie, kultur og samfundsforhold. I alt har 156 forskere og eksperter bidraget til denne rigt illustrerede bog med viden om det væsentligste fra Vangede til Skovshoved og fra Klampenborg til Dyssegård og Hellerup.
Læs om Arne Jacobsen, Dan Turèll og de såkaldte skovserkoner. Bliv klogere på Nordfronten, Tuborg Havn, J.H.E. Bernstorff og på orkideerne ved Brobæk Mose og Gentofte Sø. Få viden om Ordrupgaard, Øregaard, Charlottenlund Travbane og meget mere. Trap Danmark har det væsentligste med. Fra det mest almindelige til det mest specielle.
Bogen er baseret på indholdet om Gentofte Kommune i Trap Danmark 6. udgave, bind 29: Lyngby-Taarbæk, Gentofte, Frederiksberg og er suppleret med et kort over København og omegn, herunder Gentofte Kommune, i målforholdet 1:75.000 samt et forord af borgmester Hans Toft.
Opdag Danmark – med Trap.
Bogens forside. Kan downloades i billedsektionen på www.trap.dk/presse –
Find billedet, klik og download.
Nedenstående billeder og billedtekster stammer fra bogen. Billederne må bruges i forbindelse med omtale af Trap Danmark og med kreditering af fotograf. Download billederne i høj opløsning fra billedsektionen på www.trap.dk/presse. Find billedet, klik og download.
Foto: Nana Reimers/Trap Danmark
Charlottenlund Strandpark, der ligger ved Charlottenlund Fort ud mod Øresund, har siden 1932 været offentlig, og i sommermånederne er den en populær sol- og badedestination. Fortgården benyttes i dag som campingplads, og på volden mod Øresund ligger en restaurant. Ved strandparkens nordlige ende ligger Charlottenlund Søbad, som i 1985 blev bygget som permanent anlæg af Gentofte Kommune og siden har været drevet af den private forening Charlottenlund Søbad.
Foto: Nana Reimers/Trap Danmark
I 1923 bestilte Gentofte Kommune arkitekt og designer Knud V. Engelhardt til at udforme kommunens vejskilte. Fra 1927 begyndte opstillingen af de karakteristiske skilte med hvid skrift og det røde hjerte over j’et i afslutningen af vejnavnet. Sammen med Engelhardts paddehatlignende plakatsøjler markerer de, at man er i Gentofte Kommune.
Hvordan bogen er blevet til
Trap Danmarks redaktion står for at indsamle, redigere og formidle faglig viden om hele Danmark. Indholdet skrives af udvalgte fageksperter og konsolideres af fagkonsulenter. Trap Danmark har desuden et fagligt råd, der sikrer de overordnede redaktionelle retningslinjer. Se mere på www.trap.dk/holdet-bag
Vejledende udsalgspris for Trap Danmark: Gentofte Kommune er 199,95 kr., og sidetallet er 112. Bogen kan købes hos boghandlere i hele landet og hos internetboghandlere.
Om Trap Danmarks 6. udgave
Danskerne præsenteres i disse år for et formidlingsunivers, som ikke finder sit lige nogen andre steder i verden. Det sker i form af Trap Danmark, der er en omfattende samling af levende fortællinger, dybdegående beskrivelser og leksikale informationer om Danmarks natur, historie og kultur. Det er 6. gang, Trap Danmark udkommer i perioden fra 1856 til i dag.
De trykte udgivelser består af et 34-bindsbogværk på ca. 10.000 sider og af enkeltstående kommunebøger – én for hver kommune.
Kommune for kommune beskriver Trap Danmark de enkelte steders geologi, geografi, biologi, arkæologi, historie, kultur, kunst og arkitektur samt samfunds- og erhvervsliv.
Trap Danmarks kommende digitale univers, der vil gøre det muligt at stå et sted i Danmark og få pålidelige, relevante og velskrevne informationer om det givne sted, udvikles løbende, og de første digitale udgivelser udkommer i slutningen af 2019. Indtil videre findes en lukket betaversion, der kan fremvises hvis det ønskes.
Bag udgivelsen står Trap Danmark A/S med økonomisk støtte fra Dronning Margrethes og Prins Henriks Fond, A.P. Møller og Hustru Chastine Mc-Kinney Møllers Fond til almene Formaal, Augustinus Fonden, Aage og Johanne Louis-Hansens Fond samt G.E.C. Gads Fond. H.K.H.
Kronprinsen er protektor for Trap Danmark.
Læs mere om Trap Danmark på www.trap.dk
Yderligere information kan fås ved henvendelse til
chefredaktør Niels Elers Koch på 2123 0742 eller [email protected]
eller kommunikationsansvarlig Peter Lyth på 4050 1833 eller [email protected]
Trap Danmark i løssalg og abonnement
Alle produkter fra Trap Danmark 6. udgave kan købes enkeltvist gennem din foretrukne boghandler. Både de indbundne bind, kommunebøgerne i paperback og planokortene, du kan indramme og hænge op.
Du kan også abonnere direkte på Trap Danmarks indbundne bogværk på 34 bind og få bindene leveret, når de udkommer.
Tilmeld dig nyhedsbrevet Nyt fra Trap
Ved tilmelding giver jeg samtykke til at modtage nyheder, information om nye udgivelser og tilbud fra Trap Danmark. Nyt fra Trap udsendes ca. en gang om måneden.
Du kan altid framelde dig nyhedsbrevet ved at klikke på AFMELD NYHEDSBREV nederst i alle fremsendte nyhedsbreve eller ved henvendelse til [email protected].
Vognmagergade 10. 1. sal
(+45) 72 17 00 05Tlf: 72 17 00 05
(+45) 25 84 33 27Tlf: 25 84 33 27
(+45) 25 84 33 27Tlf: 25 84 33 27
Dette website bruger cookiesOKLæs mere